Անա Կասպարյան

Անահիտ Միսաքի Գասպարյան (, ), առավել հայտնի որպես՝ Անա Կասպարյան (Ana Kasparian), ամերիկահայ ձախ թևի քաղաքական մեկնաբան, «Երիտթուրքեր» (The Young Turks) առցանց լրատվական շոուի պրոդյուսեր և համահաղորդավար։

Կենսագրություն 
Ծնվել է 1986 թվականին՝ Լոս Անջելեսում՝ հայ ներգաղթյալների ընտանիքում։ Կասպարյանի հայրական տատն ու պապը եղել են 1915 թվականի Հայոց ցեղասպանության վերապրողներ։ Մեծացել է Ռեսեդա թաղամասում։ 2004 թվականին ավարտել է Վան Նույս շրջանում գտնվող «Վելի Ալտերնատիվ Մագնետ» ավագ դպրոցը, իսկ 2007 թվականին՝ Կալիֆոռնիայի նահանգային համալսարանը (Նորթրիջ)՝ լրագրության բակալավրի աստիճանով։

Աշխատել է «CBS Radio» ցանցին պատկանող «KFWB» և «KNX» նորությունների կայաններում, որպես գլխավոր պրոդյուսերի օգնական։ Աշխատել է նաև «AOL News»-ում, «TidalTv»-ում, «On Point»-ում և «YouTube»-ում։

2007 թվականի ապրիլին Կասպարյանը դարձավ ամերիկյան թուրք քաղաքական մեկնաբան Ջենք Ույգուրի «Երիտթուրքեր» (The Young Turks) առցանց լրատվական շոուի պրոդյուսերը, իսկ ավելի ուշ՝ նաև համահաղորդավարը։

2010 թվականին ստացել է քաղաքագիտության մագիստրոսի կոչում։ Ներկայումս լրագրություն է դասավանդում Կալիֆոռնիայի նահանգային համալսարանում։

Ծանոթագրություններ

Արտաքին հղումներ 
 TYTnetwork.com
 Էջը IMDb կայքում

Ամերիկահայ քաղաքական գործիչներ
Ամերիկահայ լրագրողներ
Հայ աթեիստներ
Ամերիկացի ֆեմինիստներ
Ամերիկացի ինտերնետային աստղեր
Ամերիկահայ հասարակական գործիչներ
Ամերիկահայ պրոդյուսերներ